CELEX: C2005/115/26
Language: et
Date: 2005-05-14 00:00:00
Title: Kohtuasi C-116/05: Eelotsusetaotlus, mille esitas Tribunal de commerce de Nancy 14. veebruari 2005. aasta otsusega kohtuasjades Ets Dhumeaux ja Cie SA — Société d'études et de commerce “SEC”versus ALBV SA, ALBV SA versus TRAGEX GEL SA — Institut d'expertise vétérinaire “IEV”, ALBV SA versus CIGMA International SA ja ALBV SA versus TRAGEX GEL SA ametnik Gustin

14.5.2005   
            
            
               ET
            
            
               Euroopa Liidu Teataja
            
            
               C 115/14
            
         Eelotsusetaotlus, mille esitas Tribunal de commerce de Nancy 14. veebruari 2005. aasta otsusega kohtuasjades Ets Dhumeaux ja Cie SA — Société d'études et de commerce “SEC”versus ALBV SA, ALBV SA versus TRAGEX GEL SA — Institut d'expertise vétérinaire “IEV”, ALBV SA versus CIGMA International SA ja ALBV SA versus TRAGEX GEL SA ametnik Gustin
   (Kohtuasi C-116/05)
   (2005/C 115/26)
   Kohtumenetluse keel: prantsuse
   Euroopa Ühenduste Kohus on saanud Tribunal de commerce de Nancy 14. veebruari 2005. aasta otsusega esitatud eelotsusetaotluse kohtuasjades Ets Dhumeaux et Cie SA — Société d'études et de commerce “SEC”v. ALBV SA, ALBV SA v. TRAGEX GEL SA — Institut d'expertise vétérinaire “IEV”, ALBV SA v. CIGMA International SA ja ALBV SA v. TRAGEX GEL SA ametnik Gustin, mis saabus kohtukantseleisse 10. märtsil 2005.
   Tribunal de commerce de Nancy küsib Euroopa Kohtult eelotsust järgmistes küsimustes:
   
               —
            
            
               Kas juhul, kui eksporditoetust saava veiseliha eksport eeldab veterinaarsertifikaadi esitamist, mis antakse ametlikult pädeva veterinaarasutuse poolt pärast igapäevast kontrolli eelmainitud liha lõikamisettevõttes, tuleb õiguspärase ootuse põhimõtet tõlgendada selliselt, et selle sertifikaadi saajad (vahendajad, eksportijad) võivad õiguspäraselt tugineda toodete sertifikaadis märgitud päritolule nii, et kõiki nimetatud asutuste poolt nende pädevuse teostamise käigus tehtud vigu, rikkumisi ja eeskirjade eiramisi tuleb käsitleda sertifikaadi saajatel lasuvat tavalist äririski ületavatena ja et sellega peab vahetult kaasnema asjaomase liikmesriigi vastutus nii rahaliste kui ka muude tagajärgede eest eelkõige EAGGFi ees?
            
         
               —
            
            
               Kas juhul, kui veiselihaga kauplemine eeldab veterinaar- ja päritolusertifikaadi esitamist, mis antakse ametlikult pädeva veterinaarasutuse poolt pärast tootmisettevõtte igapäevast kontrolli, tuleb vääramatuks jõuks lugeda nimetatud asutuste poolt nende pädevuse teostamise käigus tehtud kohtulikult tuvastatud vigu, rikkumisi ja eeskirjade eiramisi, mille tõttu on välja antud ettevõtjatele või eksportijatele kahju põhjustavaid sertifikaate?